อยู่ๆก็เกิดอยากหา sunday brunch ในโรงแรมทานซะทีแล้วบังเอิญดันไปเจอดีลใน eatigo ดึงดูดใจเหลือเกินเพราะลดถึง 50% เลยกดจองแบบไม่คิดอะไรมาก เลยได้มีโอกาสได้ลอง brunch ของที่นี้แบบไม่ได้คาดหวังอะไรมาก

บรรยากาศ (4/5) :: ที่นั่งมากมาย บรรยากาศกว้างขวาง มีที่นั่งติดกระจกดูวิวถนนหน้า ctw ที่เราคงไม่ได้เห็นอะไรนอกจากรถที่ติด 555 ภายในห้องอาหารตกแต่งสไตล์โมเดิร์นๆหน่อย โอเคเลยทีเดียวครับ

บริการ (5/5) :: พนักงานทุกคบริการดีมากครับ ยิ้มแย้มสุภาพดี ที่ประทับใจมากๆคือ ผมเดินไปถามว่าลาซานญ่าหมดแล้วหรอครับ แค่นั้น พนักงานถึงกับทำใหม่ร้อนๆมาเสิร์ฟให้ถึงโต๊ะเลย

อาหาร (4/5) :: ไลน์อาหารที่ไปวันนี้จะเน้นพวกซีฟู้ดอาหารทะเลครับ ซึ่งส่วนใหญ่ก็สดอร่อยดี ไม่ได้ประทับใจอะไรมากที่ชอบเป็นพิเศษน่าจะมี rock lobster กับ หอยนางรม สดและหนึบมาก สัมผัสได้ถึงรสทะเลเลย (เว่อร์นิดนึง) ที่เหลือก็มาตรฐานธรรมดาๆครับ 
ส่วนอาหารญี่ปุ่นที่นี้ก็มีพวกซาซิมิ โรล ซูชิธรรมดาครับ ตักกินเยอะๆก็เลี่ยน ไลน์นี้ผมเลยพยายามเลี่ยงๆ แต่ก็สดอร่อยดีครับ อาจไม่เท่าในร้านอาหารญี่ปุ่นแบบพรีเมี่ยมแต่ก็ทานได้ครับ
แล้วก็มีพวกของปรุงรสทำสำเร็จผมไม่ค่อยได้ลองชิมเท่าไร ได้ลองแต่ลาซานญ่ากับแซลม่อนผัดอะไรซะอย่างจำรสชาติไม่ได้แล้วครับ แต่จำได้ว่าลาซานญ่าอร่อยดี
ส่วน carving station จะเป็นแซลม่อนและข้างในเป็นผักโขม รสชาติออกเค็มๆต้องราดซอสด้วยจะช่วยเพิ่มรสหวานได้ แต่กินมากๆเลี่ยนครับเลยจัดมาแค่ครั้งเดียว
คราวนี้มาถึงของห้ามพลาดของที่นี้เลย
พิซซ่าแป้งบางกรอบอร่อยมากครับ ไ้ส้ก็อร่อยมากเลยทีเดียว หยิบกินหลายชิ้นก็ไม่เลี่ยนแต่อย่างใดเพราะแป้งทำมาดีเลยครับ และหน้าไม่แน่นจนเกินไป
ฟัวกรา อันนี้ฟินครับรสสัมผัสนุ่มเหมือนละลายในปากรสหวานอร่อยแต่แอบกริลมาติดไหม้นิดนึง
เนื้อแกะรอบแรกมาไม่ค่อยโอครับ แต่รอบสองมาอร่อยเลย ไม่เหม็นสาบเท่ารอบแรก รสกำลังดีเลยครับ ไม่เค็มเกินไป
และสุดท้ายที่อยากบอกว่าห้ามพลาดเลยคือไลน์อาหารจีนของที่นี้ถ้าแยกให้คะแนนเฉพาะไลน์อาหารจีนนี้ผมให้ 5 เต็มเลยครับ หมูกรอบกรอบอร่อยมาก แม้ทิ้งไว้นานก็ยังกรอบ เป็ดก็ดีงามไม่เหนียวเลย รสชาติดีจนแทบไม่ต้องจิ้มเพิ่ม ซาลาเปา ฮะเก๋า ขนมจีบก็อร่อยในระดับเดียวกับร้านติ๋มซำทั่วไปเลย สรุปคือประทับใจอาหารจีนมากๆๆๆๆครับ

ราคา (3/5) :: ถ้าไม่มีดีลผมว่าแอบแพงนะ ไลน์อาหารน้อยไปนิด ตัวเลือกน้อยไปหน่อย แต่รสชาติโอเคเลย

สรุป (4/5) :: เป็น sunday brunch อีกที่หนึ่งที่ไลน์อาหารแม้ไม่ได้หลากหลายมากนักแต่ก็แลกมาด้วยคุณภาพอาหาร อาหารทุกอย่างจัดอยู่ในเกณฑ์ดีเลย ยิ่งอาหารจีนอยู่ในเกณฑ์ดีมากจนไม่คิดว่านี้มากินบุฟเฟ่ต์นะ นึกว่าเข้ามากินอาหารในภัตตาคารจีนเลยทีเดียว แต่บางอย่างก็รสชาติไม่ค่อยโออย่างในส่วน carving station แซลม่อนผักโขมผมว่าไม่อร่อยแฮะ แต่ก็แล้วแต่คนชอบนะ ส่วนพวกอาหารทะเลของที่นี้ธรรมดาทั้วไปครับ ไม่ได้ดีโดดเด่นไปกว่าที่อื่นเท่าไร สำหรับการจองผ่าน eatigo ทำให้มื้อนี้จ่ายไปแค่ 705 บาทโดยประมาณ ถือว่าคุ้มค่ามากๆกับประสบการณ์ที่ได้รับจากห้องอาหารนี้ แต่ถ้าราคาเต็มก็คงคิดอีกทีครับ แต่คุณภาพถือว่าไม่น่าเกลียดเลยแม้จะต้องจ่ายราคาเต็ม